Terviseamet	
info@terviseamet.ee 	
 	03.10.2024 nr 10-14/2256 - 1	

	
	
D-terminali ja lähiala detailplaneering		

Terviseamet andis 24.07.2024  kirjaga nr 9.3-1/24/6392-4 Tallinna Linnaplaneerimise Ametile teada, et ei kooskõlasta D-terminali ja lähiala detailplaneeringut tuues põhjuseks erinevused Tallinna linna strateegilise mürakaardi ja erinevate mürauuringute tulemustes. 
Selgitame, et Tallinna linna välisõhu strateegilise mürakaardi ajakohastamise töö seletuskirja alapeatükkides 3.7 ja 4.7 on kirjeldatud tööstusalade valikukriteeriume ning tööstusmüra arvutamise metoodikat koos Euroopa Komisjoni juhenddokumendis WG-AEN kirjeldatud vaikeväärtustega. Seletuskirjas on välja toodud, et tööstusmüra arvutused on suure üldistushinnanguga ning arvutustulemus on suure tõenäosusega müratasemete ülehindamise mõõtmega. 
Eelnevale toetudes saab välja tuua, et Lemma OÜ poolt koostatud Vanasadama piirkonna mürahinnang põhineb küll vanematel andmetel müraallikate kirjelduses, kuid erinevalt strateegilises mürakaardis kasutatud andmetest võtab Lemma OÜ mürahinnang arvesse AS Tallinna Sadama investeeringuid kaldaseadmetesse, mis on oluliselt vähendanud laevade poolt põhjustatud müratasemeid sadama territooriumil viibides. 	

Lugupidamisega	

(allkirjastatud digitaalselt)	
Meelis Uustal	
osakonna juhataja
Keskkonnahoiu osakond

Koopia: Tallinna Sadam		

Kadri-Piibe Järve
640 4766 kadri-piibe.jarve@tallinnlv.ee